CELEX: 32020D2032
Language: sl
Date: 2020-12-10 00:00:00
Title: Sklep Sveta (SZVP) 2020/2032 z dne 10. decembra 2020 o spremembi Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil

11.12.2020   
               
               
                  SL
               
               
                  Uradni list Evropske unije
               
               
                  L 419/28
               
            
         SKLEP SVETA (SZVP) 2020/2032
         z dne 10. decembra 2020
         o spremembi Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. februarja 2010 sprejel Sklep 2010/96/SZVP (1), s katerim je vzpostavil vojaško misijo Evropske unije, ki prispeva k usposabljanju somalskih varnostnih sil (EUTM Somalia).
                  
               
                     (2)
                  
                  
                     Svet je 19. novembra 2018 sprejel Sklep (SZVP) 2018/1787 (2) o podaljšanju EUTM Somalia do 31. decembra 2020.
                  
               
                     (3)
                  
                  
                     Politični in varnostni odbor je v okviru celovitega in usklajenega strateškega pregleda delovanja SVOP v Somaliji in na območju Afriškega roga priporočil, da se mandat EUTM Somalia podaljša do 31. decembra 2022.
                  
               
                     (4)
                  
                  
                     Sklep 2010/96/SZVP bi bilo treba zato ustrezno spremeniti.
                  
               
                     (5)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju te misije –
                  
               SPREJEL NASLEDNJI SKLEP:
         
            Člen 1
            Sklep 2010/96/SZVP se spremeni:
            
                        (1)
                     
                     
                        člen 1 se nadomesti z naslednjim:
                        
                           „Člen 1
                           Misija
                           
                              1.   Unija izvaja vojaško misijo za usposabljanje (EUTM Somalia), da bi v skladu s somalskimi potrebami in prednostnimi nalogami prispevala k vzpostavljanju in krepitvi somalskih nacionalnih oboroženih sil (SNAF), ki odgovarjajo somalski nacionalni vladi, ter podprla izvajanje somalskega tranzicijskega načrta za prenos varnostnih nalog na somalske oblasti.
                           
                           
                              2.   Da se dosežejo cilji iz odstavka 1, se v Somaliji namesti vojaška misija EU, ki s strateškim svetovanjem prispeva k vzpostavljanju institucij v obrambnem sektorju ter z usposabljanjem, svetovanjem in mentorstvom neposredno pomaga SNAF.
                           
                           
                              3.   EUTM Somalia od leta 2021 zlasti podpira razvoj sistema usposabljanja, za katerega je odgovorna Somalija, da bi se načeloma naloge usposabljanja do konca leta 2022 postopoma predale SNAF. EUTM Somalia zagotavlja mentorstvo za usposabljanje, za katerega je odgovorna in ga zagotavlja Somalija, ter vzpostavi zmogljivost za sledenje in ocenjevanje enot, ki jih je usposabljala. EUTM Somalia po potrebi ter v okviru svojih sredstev in zmogljivosti podpira tudi druge akterje Unije pri izvajanju njihovih mandatov na varnostnem in obrambnem področju v Somaliji, zlasti EUCAP Somalia v povezavi z interoperabilnostjo med SNAF in somalskimi policijskimi silami, ter podporni sveženj Mirovne pomoči za Afriko oziroma vsako drugo prihodnjo podporo Unije somalskim varnostnim silam.
                           
                           
                              4.   EUTM Somalia po odobritvi Političnega in varnostnega odbora ter v okviru svojih sredstev in zmogljivosti načrtuje in izvaja decentralizirane dejavnosti v podporo regionalnim štabom SNAF.
                           
                           
                              5.   Izvajanje nalog v Somaliji je pogojeno z varnostnimi razmerami v Somaliji in političnimi smernicami Političnega in varnostnega odbora.“;
                           
                        
                     
                  
                        (2)
                     
                     
                        v členu 3 se odstavka 2 in 3 nadomestita z naslednjim:
                        
                           „2.   Poveljstvo sil misije je v Mogadišu in deluje pod poveljstvom poveljnika sil misije EU. Vključuje podporni celici v Bruslju in Nairobiju ter urad za zvezo v Džibutiju. Podporna celica v Bruslju je pri MPCC.“;
                        
                     
                  
                        (3)
                     
                     
                        v členu 7 se odstavek 3 nadomesti z naslednjim:
                        
                           „3.   EUTM Somalia nadaljuje in krepi usklajevanje z Atalanto, z EUCAP Somalia in ustreznimi programi pomoči Unije. MPCC v skladu s svojim mandatom, določenim v Sklepu Sveta (SZVP) 2017/971 (*1), spodbuja takšno usklajevanje in izmenjavo informacij, da se povečajo skladnost, učinkovitost in sinergije med misijami in operacijami v okviru skupne varnostne in obrambne politike v regiji.
                        
                        
                           (*1)  Sklep Sveta (SZVP) 2017/971 z dne 8. junija 2017 o ureditvah za načrtovanje in izvajanje vojaških misij EU, v okviru SVOP, brez izvršilnih pooblastil ter o spremembi sklepov 2010/96/SZVP o vojaški misiji Evropske unije, ki prispeva k usposabljanju somalskih varnostnih sil, 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali) in (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 146, 9.6.2017, str. 133).“;"
                        
                     
                  
                        (4)
                     
                     
                        v členu 10 se doda naslednji odstavek:
                        
                           „8.   Referenčni finančni znesek skupnih stroškov vojaške misije EU za obdobje od 1. januarja 2021 do 31. decembra 2022 je 25 234 700 EUR. Delež referenčnega zneska iz člena 25(1) Sklepa (SZVP) 2015/528 je 0 % in delež iz člena 34(3) navedenega sklepa je 0 %.“;
                        
                     
                  
                        (5)
                     
                     
                        v členu 12 se odstavek 2 nadomesti z naslednjim:
                        
                           „2.   Mandat vojaške misije EU se konča 31. decembra 2022.“
                        
                     
                  
         
            Člen 2
            Ta sklep začne veljati z dnem sprejetja.
         
         
            V Bruslju, 10. decembra 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Sklep Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (UL L 44, 19.2.2010, str. 16).
         
            (2)  Sklep Sveta (SZVP) 2018/1787 z dne 19. novembra 2018 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (UL L 293, 20.11.2018, str. 9).